**Illalliskutsut** (videolevitysnimenä **Tapaus Wetherby**; engl. *Wetherby*) on vuonna 1985 ensi-iltansa saanut näytelmäkirjailija David Haren ohjaama ja käsikirjoittama brittiläinen psykologinen draamaelokuva, jonka pääosassa on Vanessa Redgrave. Sivurooleissa ovat muun muassa Ian Holm ja Judi Dench. *Illalliskutsut* on David Haren ensimmäinen ohjaustyö elokuvissa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Illalliskutsut* sijoittuu West Yorkshiren Wetherbyn pikkukylään ja kertoo menneisyyden haamujen ahdistamasta Jean Traversista (Vanessa Redgrave), keski-ikäisestä naimattomasta opettajasta, joka eräänä iltana kutsuu ystäviään illalliskutsuille. Illalliskutsuille saapuu eräs nuorimies, John Morgan (Tim McInnerny), jota kukaan ei tunne. Jean luulee miehen olevan jonkun vieraansa kutsuma, kun taas vieraat luulevat miehen olevan Jeanin kutsuma. Tuntematon nuori mies saapuu Jeanin talolle seuraavana aamuna ja tuo Jeanille lahjaksi fasaaneja. Kun Jean on keittämässä heille teetä, nuori mies ottaa yhtäkkiä aseen esille ja ampuu itsensä naisen silmien edessä. Tapaus on mysteeri, sillä nuorella miehellä ei ole mitään suhdetta Jeaniin tai tämän ystäviin. Vaikka poliisi tietääkin tapauksen olevan itsemurha, tapaus on sen verran omituinen, että se tutkitaan kuitenkin. Kun miehen taustoja tutkitaan pala palalta ja edellisillan kutsut kerrataan hetki hetkeltä tarkoin, niistä paljastuu yllättäviä kohtia. Illalliskutsut vaikuttivat normaaleilta, mutta todellisuudessa illassa mikään ei ollut normaalia.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Vanessa Redgrave  | … |  Jean Travers
  |
|  Ian Holm  | … |  Stanley Pilborough
  |
|  Judi Dench  | … |  Marcia Pilborough
  |
|  Tim McInnerny  | … |  John Morgan
  |
|  Stuart Wilson  | … |  Mike Langdon
  |
|  Suzanna Hamilton  | … |  Karen Creasy
  |
|  Tom Wilkinson  | … |  Roger Braithwaite
  |
|  Marjorie Yates  | … |  Verity Braithwaite
  |
|  Joely Richardson  | … |  nuori Jean Travers
  |
|  Katy Behean  | … |  nuori Marcia
  |
|  Robert Hines  | … |  Jim Mortimer
  |

 | 

|  |  |  |
| --- | --- | --- |
|  Penny Downie  | … |  Chrissie
  |
|  Marjorie Sudell  | … |  Lilly
  |
|  Patrick Blackwell  | … |  Derek
  |
|  Bert King  | … |  herra Mortimer
  |
|  Paula Tilbrook  | … |  rouva Mortimer
  |
|  Christopher Fulford  | … |  Arthur
  |
|  David Foreman  | … |  nuori Malay
  |
|  Stephanie Noblett  | … |  Suzie Bannerman
  |
|  Richard Marris  | … |  Sir Thomas
  |
|  Guy Nicholls  | … |  herra Varley
  |

 |

Tuotanto
--------

Vaikka *Illalliskutsut* sijoittuu Wetherbyn kauppalaan, joka sijaitsee West Yorkshiressa Suur-Leedsin alueella, ainuttakaan elokuvan kohtausta ei kuvattu Wetherbyssä. Elokuva kuvattiin kesällä 1984 Lontoon lisäksi myös North Yorkshiressa ja Middlesexissä, jossa elokuvaa kuvattiin Twickenhamissa. Elokuvan tuotantoyhtiöinä olivat Film4 Productions, Greenpoint Films ja Zenith Entertainment.

Julkaisu ja vastaanotto
-----------------------

*Illalliskutsut* sai ensi-iltansa Saksassa, silloisessa Länsi-Saksassa, helmikuussa 1985 Berliinin elokuvajuhlilla, jossa se voitti parhaan elokuvan Kultaisen karhun. Yhdysvaltain ensi-ilta oli 19. heinäkuuta 1985. Elokuva tuotti Yhdysvalloissa 1 299 985 dollarin lipputulot. MGM/UA Classics vastasi elokuvan teatterilevityksestä Yhdysvalloissa, jossa elokuvaa esitettiin 30:ssa elokuvateatterissa.

*Illalliskutsut* on saanut myönteisen vastaanoton elokuvakriitikoilta. Rotten Tomatoes -sivuston mukaan 80% kriitikoista on antanut *Illalliskutsuille* positiivisen arvosanan 7,6/10 keskiarvolla. Keräys perustuu kymmeneen arviointiin. 826 käyttäjästä 44% on antanut elokuvalle positiivisen arvosanan 3/5 keskiarvolla. Internet Movie Databasen 1 006 käyttäjää on antanut elokuvalle keskiarvon 7,1/10. *Illalliskutsut* julkaistiin VHS:nä ensimmäisen kerran vuonna 1985. DVD:nä elokuva julkaistiin 16. marraskuuta 2004.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Bafta-palkinto | Paras naissivuosa | Judi Dench | Ehdokkuus |
| Berliinin elokuvajuhlat: Kultainen karhu | Paras elokuva | David Hare | Voitto |
| Berliinin elokuvajuhlat: CICAE-palkinto | Paras taide-elokuva | Voitto |
| Berliinin elokuvajuhlat: Interfilm-palkinto | Kunniamaininta | Voitto |
| Boston Society of Film Critics -palkinto | Paras miessivuosa | Ian Holm | Voitto |
| National Society of Film Critics -palkinto | Paras miessivuosa | Ehdokkuus |
| Paras naispääosa | Vanessa Redgrave | Voitto |
|

Lähteet
-------

1. 1 2 3 4 5  Wetherby (1985) *elonet.fi*. Elonet.fi. Viitattu 10.6.2015. (suomeksi)
2. 1 2 3 4  Wetherby (1985) *allmovie.com*. Allmovie.com. Viitattu 10.6.2015. (englanniksi)
3. 1 2 3  WETHERBY (1985) *tcm.com*. TCM.com. Viitattu 10.6.2015. (englanniksi)
4. 1 2 3  Wetherby *boxofficemojo.com*. Boxofficemojo.com. Viitattu 10.6.2015. (englanniksi)
5. 1 2 3 4 5  WETHERBY (1985) *rottentomatoes.com*. Rottentomatoes.com. Viitattu 10.6.2015. (englanniksi)
6. ↑  User ratings for Illalliskutsut (1985) *imdb.com*. IMDB.com. Viitattu 10.6.2015. (englanniksi)

Aiheesta muualla
----------------

* *Illalliskutsut* Internet Movie Databasessa. (englanniksi)
* *Illalliskutsut* Elonetissä.
* *Illalliskutsut* AllMoviessa. (englanniksi)
* *Illalliskutsut* Rotten Tomatoes -sivustolla (englanniksi)
* *Illalliskutsut* Box Office Mojossa (englanniksi)